అబు సలేం
అజమ్‌గఢ్ జిల్లాలోని సారాయ్ మీర్ గ్రామంలో ఒక దిగువ మధ్యతరగతి కుటుంబంలో అబు సలేం జన్మించాడు. అబు తండ్రి వృత్తిరీత్యా న్యాయవాది. తండ్రి ఒక రోడ్డు ప్రమాదంలో మరణించిన తరువాత అబు విద్యను పూర్తి చేయలేకపోయాడు. తన కుటుంబాన్ని పోషించేందుకు అబు మొదట సొంత పట్టణంలో ఒక చిన్న మెకానిక్ షాపు ప్రారంభించాడు. తరువాత కొద్దికాలానికే అతను భారతదేశ రాజధాని ఢిల్లీ నగరానికి చేరుకున్నాడు. ఢిల్లీలో అతను ట్యాక్సీ డ్రైవర్‌గా పనిచేశాడు. ఆ తరువాత కొద్దికాలానికి అతను భారతదేశ ఆర్థిక రాజధాని బాంబేకు మకాం మార్చాడు. బాంబేలో కూడా అతను డ్రైవర్‌గానే పని చేయడం కొనసాగించాడు. బాంబేలోనే అతను చీకటిసామ్రాజ్యాధినేత దావూద్‌ను కలిశాడు, ఆపై అతని మాఫియా (ముష్కర మూక) లో చేరాడు. 1998లో అబు సలేం దావూద్ ముఠా నుంచి వేరుపడ్డాడు.
ఉసేన్ బోల్ట్
బోల్ట్ ఇప్పుడు కోట్ల డాలర్లు సంపాదిస్తున్నాడు. కూర్చుని తిన్నా మూడు తరాలకు సరిపడా ఆస్తులు వచ్చేశాయి. కానీ ఇప్పటికీ బోల్ట్ తల్లిదండ్రులు జెన్నీఫర్, వెలస్లీ కొడుకు దగ్గరకు రాలేదు. తమ గ్రామంలోనే ఉంటున్నారు. అంతేకాదు... వెలస్లీ ఇప్పటికీ అదే కాఫీషాప్‌లో పని చేస్తున్నారు. ‘మా సొంత ఊరు ట్రెలానీ నుంచి, మా సమాజం నుంచి వారు ఎప్పుడూ బయటికి రావాలని భావించలేదు. చివరకు ఊర్లో ఇల్లు బాగు చేసుకోవడానికి మాత్ర మే నేను డబ్బు ఖర్చు చేశాను’ అని బోల్ట్ ఉద్వేగంగా అన్నాడు. ఇప్పటి వరకు తండ్రి తనని ఏమీ అడగలేదని, ఏదైనా ఇవ్వాలనుకున్నా వద్దంటాడని చెప్పాడు. ‘తన ఉద్యోగం చేసుకోవడం తప్ప నాన్న ఏమీ అడగలేదు. బహుశా అడగరు కూడా. అమ్మ కూడా అంతే. మహా అయితే నా దగ్గరకు వచ్చినప్పుడు తిరిగి కింగ్‌స్టన్ నుంచి ట్రెలానీకి వెళ్లడానికి బస్ చార్జీలు మాత్రం అడుగుతుందేమో’ అని బోల్ట్ చెప్పాడు. జమైకా లాంటి దేశం నుంచి బోల్ట్ లాంటి పెద్ద అథ్లెట్ ఈరోజు ప్రపంచానికి లభించాడంటే కారణం అతడి తల్లిదండ్రుల ‘పెంపకమే’.